Сам вкъщи 3

„Сам вкъщи 3“ (на английски: Home Alone 3) е американски семеен комедиен филм от 1997 г., написан и продуциран от Джон Хюз. Той е третият филм от поредицата „Сам вкъщи“, и е първият филм, който не включва актьора Маколи Кълкин, режисьора Крис Кълъмбъс и композитора Джон Уилямс. Той е също последният филм на поредицата „Сам вкъщи“, който получава театрално издание. Филмът е режисиран от Раджа Госнел (в неговия режисьорски дебют), който служи като монтажист на оригиналните филми. Във филма участват Алекс Линц като 8-годишното талантливо дете Алекс Прюит, който защитава дома си от опасна банда от престъпници, които работят за неизвестна терористична организация. Филмът е последван от телевизионно продължение – „Сам вкъщи 4“, излъчен през 2002 г. Резюме Международна банда от мошеници е скрила военен компютърен чип в кола-играчка, но след проблем на летището, тя попада в ръцете на талантливото момче Алекс Пруит (Алекс Линц), който е болен от варицела и сам вкъщи в тихо чикагско предградие. Престъпниците се насочват към къщата на Алекс с високотехнологичното им приспособление, а лудостта и хаоса набират скорост докато малкият герой се защитава от непохватните бандити, въоръжен със страховито снаряжение от капани и клопки. Актьорски състав Алекс Линц – Алекс Прюит, 8-годишно момче. Хавиланд Морис – Карън Прюит, майката на Алекс. Олек Крупа – Питър Бупре, водачът на международните престъпници. Рия Килстедт – Алис Рибънс, единствената жена-член от международните престъпници. Лени Ван Долън – Бъртън Джърниган, един от международните престъпници. Дейвид Торнтън – Ърл Ънгър, един от международните престъпници. Кевин Килнър – Джак Прюит, бащата на Алекс. Джеймс Сайто – Шефът на мафията Скарлет Йохансон – Моли Прюит, по-голямата сестра на Алекс. Сет Смит – Стан Смит, по-големият брат на Алекс. Мариан Селдес – Г-жа Хес, възрастна дама, която е съседка на семейство Прюит. Кристофър Къри – агент Стъки, агент на ФБР, който следва Бупре. Бакстър Харис – Капитанът на полицията Дарън Наус – гласът на Папагала, говорещия папагал, който е любимец на Стан. Продукция „Сам вкъщи 3“ е поставен на същото място като „Сам вкъщи 2: Изгубен в Ню Йорк“, и двата филма са предназначени да са продуцирани самостоятелно; въпреки че тези планове се провалиха. Идеята за третия филм на „Сам вкъщи“ е предложен в средата на 1990-те години; изискваха се ранните чернови за Маколи Кълкин да се завърне в ролята на Кевин Маккалистър, който е тийнейджър. През 1994 г., Кълкин се отказва от актьорството. В резултат на това, идеята е преработена, който се съсредоточава върху новия актьорския състав от герои. Той е заснет в Чикаго и Еванстън, Илинойс, със сцените от летището в началото на филма, на два различни конкурса в O'Hare International Airport. Снимките започват на 2 декември 1996 г. и приключват на 22 март 1997 г. „Фокс Фемили Филмс“ е подразпределението в отговорността на „Туентиът Сенчъри Фокс“ за производството на филма. Издание Премиерата на филма е пусната по кината на 12 декември 1997 г. „Сам вкъщи 3“ е пуснат на VHS и Laserdisc на 2 юни 1998 г., и на DVD от 3 ноември 1998 г., който по-късно е преиздаден през декември 2007 г. Прием Бокс офис Филмът спечели 79,082,515 щатски долара в световен мащаб. Похвали Филмът е номиниран за наградите „Златна малинка“ в категорията за най-слаб римейк и продължение, който губи от „Скорост 2“. В България В България филмът е разпространен по кината от „Дъга Филм“ през 1998 г. През ноември 1998 г. е издаден на VHS от „Мей Стар Филм“, и на DVD от 9 ноември 2005 г. Излъчва се премиерно по Канал 1 на 11 януари 2004 г. от 20:30 ч. в рубриката Неделна киновечер. На 3 януари 2007 г. се излъчва по „Би Ти Ви“ с разписание вторник от 20:00 ч. На 26 декември 2023 г. се излъчва по Нова телевизия в сряда от 16:00 ч. Дублажи Филми от поредицата за „Сам вкъщи“ Поредицата „Сам вкъщи“ включва 6 филма: „Сам вкъщи“ (1990) „Сам вкъщи 2: Изгубен в Ню Йорк“ (1992) „Сам вкъщи 3“ (1997) „Сам вкъщи 4“ (2002) „Сам вкъщи: Коледен обир“ (2012) „Отново сам вкъщи“ (2021) Източници Външни препратки „Сам вкъщи 3“ в Internet Movie Database Сам вкъщи 3 в „Сам вкъщи 3“ в kino.dir.bg